​ສ​ຫລ ປະກາດການເອົາ​ບາດ​ກ້າວ​ ໃນ​ການສ້າງ​ຄວາມ​ເຂັ້​ມແຂງ ​​ແກ່​ຕ່ອງ​ໂສ້ສະ​ໜອງ​ແຮ່​ທາດ​ທີ່ສຳ​ຄັນ
ໃນ​ປີ 2020, ລັດຖະບານ​ໄດ້​ມອບ​ເງິນ 9 ລ້ານ 6 ແສນ​ໂດ​ລາ​ໃຫ້​ແກ່​ບໍລິສັດ ທີ່​ເປັນ​ເຈົ້າ​ຂອງ​ບໍ່​ແຮ່​ທີ່​ຫາ​ຍາກ​ຂອງ​ອາ​ເມ​ຣິ​ກາທີ່​ມີ​ພຽງ​ແຫ່ງ​ດຽວ.
ລັດຖະບານທ່ານໄບເດັນ ໄດ້ປະກາດການເອົາບາດກ້າວຂອງລັດຖະບານກາງ ແລະອຸດສາຫະກຳເອກະຊົນທີ່ລັດຖະບານນີ້ກ່າວວ່າ ຈະຊຸກຍູ້ລະບົບຕ່ອງໂສ້ ການສະໜອງສິນຄ້າສຳລັບແຮ່ທາດທີ່ຫາຍາກ ແລະແຮ່ທາດທີ່ສຳຄັນທີ່ສຸດອື່ນໆ ທີ່ໃຊ້ໃນເທັກໂນໂລຈີ ນັບຕັ້ງແຕ່ເຄື່ອງໃຊ້ໃນຄົວເຮືອນ ແລະເຄື່ອງເອເລັກ ໂຕຣນິກຕ່າງໆໄປເຖິງລະບົບປ້ອງກັນປະເທດ ພວກເຂົາເຈົ້າກ່າວວ່າບາດກ້າວ ເຫຼົ່ານີ້ຈະຫຼຸດຜ່ອນການເພິ່ງພາອາໄສຂອງປະເທດຊາດຕໍ່ຈີນ ທີ່ເປັນຜູ້ຜະລິດອົງປະກອບທີ່ສຳຄັນເຫຼົ່ານີ້ ປະທານາທິບໍດີໂຈ ໄບເດັນ ກ່າວຈາກທຳນຽບຂາວ ໃນວັນອັງຄານວານນີ້ວ່າ "ຈີນຄວບຄຸມຕະຫຼາດໂລກສ່ວນໃຫຍ່ໃນດ້ານແຮ່ທາດເຫຼົ່ານີ້ " "ພວກເຮົາບໍ່ສາ ມາດສ້າງອະນາຄົດທີ່ຜະລິດສິນຄ້າຢູ່ໃນອາເມຣິກາໄດ້ ຖ້າຫາກວ່າພວກ ເຮົາເອງຍັງເພິ່ງພາອາໄສປະເທດຈີນ ສໍາລັບວັດຖຸທີ່ສ້າງຄວາມເຂັ້ມແຂງໃຫ້ ແກ່ຜະລິດຕະພັນໃນມື້ນີ້ແລະມື້ອື່ນ " ຂັ້ນຕອນດັ່ງກ່າວລວມມີສັນຍາ 35 ລ້ານໂດລາກັບບໍລິສັດ MP Materials ເພື່ອປຸງແຕ່ງອົງປະກອບຂອງແຮ່ທາດ ທີ່ຫາຍາກອັນໜັກໜ່ວງ ຢູ່ສະຖານທີ່ ຜະລິດຂອງບໍລິສັດທີ່ເມືອງ Mountain Pass, ລັດຄາລິຟໍເນຍ- ໂຮງງານ ປຸງແຕ່ງ ແລະແຍກປະເພດແຮ່ທາດແຫ່ງທໍາອິດໃນສະຫະລັດ ໃນປີ 2020, ລັດຖະບານໄດ້ມອບເງິນ 9 ລ້ານ 6 ແສນໂດລາໃຫ້ແກ່ບໍລິສັດ ທີ່ເປັນເຈົ້າຂອງບໍ່ແຮ່ທີ່ຫາຍາກຂອງອາເມຣິກາທີ່ມີພຽງແຫ່ງດຽວ ການປະກາດ ເງິນ 35 ລ້ານໂດລາໃນວັນອັງຄານຈະໄປເພີ້ມເຂົ້າໃສ່ມູນຄ່າ 700 ລ້ານໂດລາ ທີ່ບໍລິສັດ MP Materials ຈະລົງທຶນໃນປີ 2024 ເພື່ອສ້າງການລະບົບສະ ຫນອງແມ່ເຫຼັກແຮ່ທາດທີ່ຫາຍາກຂອງອາເມຣິກາ, ອີງຕາມຫົວໜ້າບໍລິຫານ ຫລື CEO ຂອງບໍລິສັດ, ທ່ານເຈມສ໌ ລີທິນສກີ (James Litinsky), ຜູ້ທີ່ກ່າວຢູ່ ໃນງານ ທີ່ຈັດຂຶ້ນທາງອອນລາຍຂອງທໍານຽບຂາວ ເດືອນມິຖຸນາທີ່ຜ່ານມາ ໂດຍປະຕິບັດຕາມຄຳສັ່ງຂອງທ່ານໄບເດັນ, ຄະນະລັດຖະບານໄດ້ເປີດເຜີຍບົດລາຍງານກ່ຽວກັບລະບົບຕ່ອງໂສ້ການສະຫນອງສິນຄ້າ, ສະຫຼຸບໄດ້ວ່າມີການເພິ່ງພາອາໄສຈີນ ຫລາຍເກີນໄປສໍາລັບແຮ່ທາດທີ່ສໍາຄັນທີ່ສຸດ ປັດຈຸບັນ, ຈີນຄວບຄຸມ 87 ເປີເຊັນຂອງຕະຫຼາດແມ່ເຫຼັກຖາວອນໃນທົ່ວໂລກ, ພ້ອມທັງ 55 ເປີເຊັນຂອງກຳລັງຄວາມສາມາດໃນການຂຸດຄົ້ນບໍ່ແຮ່ທີ່ຫາຍາກແລະ 85 ເປີເຊັນຂອງການປຸງແຕ່ງມັນ ທ່ານເພືອເບ ມູນ (Phoebe Moon), ນັກສຶກສາປະລິນຍາເອກທີ່ກຳລັງຂຽນບົດວິທະຍານິພົນຢູ່ທີ່ມະຫາວິທະຍາໄລຄາລິຟໍເນຍ, ເມືອງເອີວາຍນ໌ (Irvine) ກ່າວວ່າ ສິ່ງທີ່ປັກກິ່ງກໍາລັງກຳຢູ່ໃນຕອນນີ້ ແມ່ນສໍາຄັນ, ຊຶ່ງເນັ້ນໃສ່ລະບົບ ຕ່ອງໂສ້ການສະຫນອງສິນຄ້າທົ່ວໂລກ ແລະໃຊ້ເສດຖະກິດເປັນການທູດ